Իմ կյանքի նորամաշ գրքում, որն անցել է "Հեղինակի կողմից"-ն ու "Նախաբան"-ը, ու գրեթե հասել կենտրոնական "Գլուխ"-ներին, բազմաթիվ իրարամերժ տողեր են դեռ գրվելու: Այնտեղ հաստատ նշված կլինեն իմ ուրախության ամենացնծալի պահերն ու տխրության ամենահուսահատ րոպեները: Խոսք կլինի Աստծուց հրաժարվելու ու աստվածապաշտ լինելու մասին: Կասվի, թե ինչ է ճիշտ ընտրությունն ու սխալ երկընտրանքը: Բազմաթիվ թանաքամաններ կչորանան կենդանի մարդուն ու մարդկային կենդանուն նկարագրելու վրա: